Държавен вестник, бр. 66, 2013 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  66
(3) Сключените сделки с доставчиците на ба­
лансираща енергия, които участват във вторично 
регулиране или в регулирането на системата чрез 
активиране на блокове от студен резерв, активи­
ране на агрегати за третичен резерв, се уреждат 
съгласно условията на договорите с независимия 
преносен оператор.
(4) Сделката се отнася за съответния период 
на диспечиране.
Чл. 112. (1) Задълженията за плащане от не­
зависимия преносен оператор към търговските 
участници – доставчици на балансираща енергия, 
по сключените сделки на балансиращия пазар 
се основават на:
1. разпореденото от диспечера и предоставе­
ното от доставчика количество електроенергия 
на балансиращия пазар;
2. цената на съответното предложение за 
регулиране нагоре.
(2) Задълженията за плащане от участниците 
към независимия преносен оператор по сключени­
те сделки на балансиращия пазар се основават на:
1. разпореденото от диспечера и реално/
ефективно закупеното от доставчика количество 
електроенергия от балансиращия пазар;
2. цената на съответното предложение за 
регулиране надолу.
Чл. 113. ПАВЕЦ се разглеждат като диспечи­
ран товар, когато агрегатът е в помпен режим.
Чл. 114. (1) Балансиращата енергия, търгувана 
на балансиращия пазар в деня на доставката, се 
получава физически във:
1. точката на присъединяване, където диспе­
чираният агрегат е свързан към националната 
електропреносна мрежа;
2. момента след издадено диспечерско разпо­
реждане, който момент се договаря съобразно 
техническите характеристики.
(2) Балансиращата енергия, търгувана на ба­
лансиращия пазар в деня на доставката от всеки 
доставчик на балансираща енергия, се определя 
от независимия преносен оператор за всеки пе­
риод на диспечиране, при условие че е валидиран 
нетен график за доставка в рамките на работния 
диапазон на агрегатите, съответстващия брутен 
график, и са изпълнени изискванията на чл. 81, 
ал. 8 и 9.
Чл. 115. (1) В сътрудничество с други опера­
тори на преносни системи или доставчици на 
балансиращи услуги от други зони на регулиране 
независимият преносен оператор може да договори 
процедури за взаимно използване на предлагани 
услуги на балансиращия пазар или да ползва 
подобни механизми, действащи в другите страни.
(2) Процедурите по ал. 1 трябва да са одобрени 
от Държавната комисия за енергийно и водно 
регулиране.
Раздел III 
Доставчици на балансиращия пазар
Чл. 116. (1) Търговски участници, опериращи 
диспечирани агрегати, са задължени да станат 
доставчици на балансиращия пазар.
(2) Потребители с диспечеруеми товари могат 
да станат доставчици на балансиращия пазар.
Чл. 117. Участниците на балансиращия пазар 
трябва да бъдат определени като доставчици на 
балансираща енергия от вторично и/или тре­
тично регулиране в съответствие с Правилата 
за управление на електроенергийната система и 
тези правила за търговия.
Чл. 118. (1) Търговски участник, който има 
задължение да стане доставчик на балансиращия 
пазар, трябва да представи писмено заявление до 
независимия преносен оператор съгласно утвърден 
образец, към което се прилага цялата съответна 
техническа информация.
(2) Процедурата за предоставяне, проверка и 
приемане на заявлението по ал. 1 се определя 
от независимия преносен оператор.
Раздел IV
Регистър на доставчиците на балансиращия пазар
Чл. 119. Независимият преносен оператор 
създава и поддържа регистър на доставчиците 
на балансиращия пазар.
Чл. 120. Регистрирането на нов доставчик на 
балансиращия пазар и вписването му в регис­
търа по чл. 119 се извършва на датата, на която 
договорът за участие на балансиращия пазар с 
доставчик на балансираща енергия влезе в сила.
Чл. 121. Регистърът на доставчиците на ба­
лансиращия пазар трябва да включва най-малко 
следната информация за всеки доставчик на 
балансиращия пазар:
1. пълното име, официален адрес и инфор­
мация за контакт с участник, регистриран като 
доставчик на балансиращия пазар;
2. номера и датата на договора за участие на 
балансиращия пазар на доставчика на баланси­
раща енергия;
3. идентификационен номер на доставчика на 
балансиращия пазар;
4. имената и информацията за контакти с 
всички лица, упълномощени да действат от името 
на лицензирания доставчик;
5. името и идентификационния номер на коор­
динатора на балансиращата група за съответния 
доставчик на балансиращия пазар;
6. списък с всички диспечирани агрегати и 
диспечирани товари, оперирани от съответния 
доставчик на балансиращия пазар;
7. номер на лицензията, ако такава се изисква 
за съответния участник;
8. ЕИК на доставчика на балансиращия пазар.
Чл. 122. (1) Всеки доставчик на балансиращия 
пазар има право да проверява информацията 
от регистъра на доставчиците на балансиращия 
пазар, свързана с него, и да изисква промяна на 
всяко забелязано несъответствие.
(2) Информацията от регистъра на доставчи­
ците на балансиращия пазар е общодостъпна.
Чл. 123. (1) Доставчик на балансираща енергия 
може да се оттегли от този пазар по свое желание, 
заявено писмено, само в случай, когато няма да 
оперира диспечирания агрегат.
(2) Заявлението по ал. 1 трябва да бъде из­
пратено най-малко един месец преди датата, на 
която регистрацията на доставчика трябва да 
бъде прекратена.
(3) След получаване на заявление по ал. 2 
независимият преносен оператор трябва да ин­
формира координатора на балансиращата група, 
към която принадлежи съответният доставчик.